**Pædagogisk medarbejder til Helheden**

**Helheden søger en pædagogisk medarbejder på 37 timer til en midlertidig ansættelse på et år med mulighed for forlængelse.**

Helheden er et socialpsykiatrisk bo- og behandlingssted i St. Darum tæt ved Vadehavet mellem Esbjerg og Bramming. Vi har 21 beboere. Vores målgruppe er voksne beboere med psykiatriske lidelser uden udadreagerende adfærd og uden forbrug af stoffer og alkohol. Vores formål er at støtte beboerne til at leve et så selvstændigt liv som muligt.

Vi er et fællesskab, der sætter relationer, faglighed og etik i højsædet med henblik på at skabe rammer og aktiviteter, der fremmer vores beboeres mulighed for udvikling, trivsel og livskvalitet. Du kan læse mere om Helheden på vores hjemmeside: www.helheden.dk   
 **Vi tilbyder:**

En arbejdsplads med et godt arbejdsmiljø med højt til loftet i en uhøjtidelig hverdag.

En arbejdsplads med åben, ærlig og respektfuld kommunikation.

En arbejdsplads der giver plads til og forudsætter forskellighed i personalegruppen og opgaveløsningen med fokus på det tværfaglige samarbejde.

En arbejdsplads med høj grad af faglig sparring, hvor vi reflekterer og udvikler egen og fælles praksis. Vi tilbyder fast supervision.

Et arbejde med mulighed for faglig og personlig udvikling og gode muligheder for efteruddannelse.

**Vi forventer, at du:**

Er uddannet pædagog, socialpædagog eller pædagogisk assistent.

Har erfaring fra arbejdet med udsatte unge og voksne.

Kan arbejde faciliterende i forhold til opnåelse af beboernes mål.

Kan dokumentere i forbindelse med arbejdet.

Kan arbejde selvstændigt og struktureret samt bevare overblikket i pressede situationer.

Er i besiddelse af gyldigt kørekort til personbil.

**Løn - og ansættelsesforhold i henhold til lokal overenskomst.**

Tiltrædelse snarest muligt. Der er tale om en fuldtidsstilling med blandede vagter med sovende nattevagt.

Yderligere henvendelse vedrørende stillingen kan ske til forstander Kirsten Øbo på telefonnr. 2177 1119.

Søg stillingen online via vores opslag på [www.jobindex.dk](http://www.jobindex.dk)

Ansøgningen skal være os i hænde senest torsdag d. 11.10.22.

Der afholdes ansættelsessamtaler i uge 43.